Във връзка с постъпило уведомление с вх. № ОВОС-143/16.01.2025г. за „Изработване на ПУП-ПРЗ за поземлени имоти с идентификатори 66915.19.34, 66915.19.35, 66915.19.36 и 66915.19.9 в местност „Веста“, с. Скутаре, община Марица, Област Пловдив за промяна предназначение на земеделска земя в не земеделски нужди с цел отреждане на урегулирани поземлени имоти за „Складово-обслужваща, търговска и логистична дейност и обществено и делово обслужване“ и план за улична регулация, парцеларен план на елементите на техническата инфраструктура, с възложител **„СИ ИНДЪСТРИЪЛ“ ЕООД**, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното от Вас попада в обхвата на чл.2, ал.2, т.4 от Наредба за условията и реда за извършване на екологична оценка на планове и програми (Наредба за ЕО) и в тази връзка следва да бъде предмет на процедура по преценяване необходимостта от извършване на екологична оценка /ЕО/.

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0000578 „Река Марица“.

Възложителите са информирани за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-143-1/17.02.2025г.